CELEX: 52008PC0138
Language: mt
Date: 2008-03-10
Title: Proposta għal deċiżjoni tal-Kunsill Emenda tad-Deċiżjoni 2005/321/KE dwar il-konklużjoni tal-proċedura ta’ konsultazzjoni mar-Repubblika tal-Ginea skond l-Artikolu 96 tal-Ftehim ta’ Cotonou

Avviż Legali Importanti

|

52008PC0138

	[pic] | KUMMISSJONI TAL-KOMUNITAJIET EWROPEJ |Brussel 10.3.2008KUMM(2008) 138 finaliProposta għalDEĊIŻJONI TAL-KUNSILLEmenda tad-Deċiżjoni 2005/321/KE dwar il-konklużjoni tal-proċedura ta’ konsultazzjoni mar-Repubblika tal-Ginea skond l-Artikolu 96 tal-Ftehim ta’ Cotonou(preżentata mill-Kummissjoni)MEMORANDUM TA’ SPJEGAZZJONIF'Marzu 2004, l-Unjoni Ewropea (UE) kienet iddeċidiet li tniedi konsultazzjonijiet mal-Ginea skond l-Artikolu 96 tal-Ftehim ta' Cotonu. Kienet ġiet osservata deterjorazzjoni persistenti ta' l-ambjent demokratiku matul is-snin preċedenti u dan wassal għan-nuqqas tar-rispett ta' l-elementi essenzjali ddefiniti fl-Artikolu 9 tal-Ftehim. F'dak iż-żmien, l-UE kienet imħassba wkoll dwar in-nuqqas ta' rispett tad-drittijiet tal-bniedem u tal-libertajiet fundamentali kif ukoll in-nuqqas ta' governanza amministrattiva, politika, ekonomika u finanzjarja tajba.Waqt il-laqgħa tal-ftuħ tal-konsultazzjonijiet, fl-20 ta' Lulju 2004, il-Gvern ippreżenta memorandum bid-dettalji ta' l-impenji tiegħu, b'attenzjoni partikolari lejn l-aspetti tad-djalogu politiku, il-kummissjoni elettorali, il-liberalizzazzjoni tal-mezzi tax-xandir, it-tisħiħ ta' l-istat tad-dritt u l-ġestjoni makroekonomika.Fuq il-bażi ta' l-impenji tal-Gvern tal-Ginea, il-konsultazzjonijiet ingħalqu fl-2005. Il-konklużjonijiet tal-Kunsill ta' l-14 ta' April 2005 irrikonoxxew li ċerti impenji wasslu għal inizjattivi inkuraġġanti iżda li bosta miżuri importanti kienu għad iridu jiġu implimentati, partikolarment fil-qafas ta' djalogu politiku mal-forzi ta' l-oppożizzjoni. Wara l-konsultazzjonijiet, meta jitqiesu l-impenji mwettqa sa dan l-istadju u l-attivitajiet li għad iridu jiġu implimentati, ġie deċiż li jittieħdu l-miżuri xierqa skond l-Artikolu 96(2)(c) tal-Ftehim ta’ Cotonou. Din id-Deċiżjoni tal-Kunsill tiskadi fl-14 ta' April 2008.Madankollu l-evoluzzjoni tad-djalogu politiku kienet kajmana u r-riżultati ma kienux daqstant ċari sa nofs l-2006. Id-djalogu kien saħansitra sospiż wara l-elezzjonijiet lokali ta' Diċembru 2005, li kienu kkaratterizzati minn nuqqasijiet u irregolaritajiet, u li wasslu għal telf tal-fiduċja min-naħa ta' l-oppożizzjoni.L-aċċellerazzjoni kostanti, minn Lulju 2006, tad-diskussjonijiet bejn il-forzi politiċi differenti madankollu ppermettiet li fl-aħħar ta' l-2006 jintlaħaq ftehim fuq il-qafas elettorali u l-kondizzjonijiet operattivi għall-elezzjonijiet leġiżlattivi li kien imiss f'Ġunju 2007. B'hekk, il-Gvern impenja ruħu biex jippreżenta l-abbozzi ta' liġi rispettivi lill-Assemblea Nazzjonali. Barra dan, il-liberalizzazzjoni tal-mezzi tax-xandir saret effettiva f'Awissu 2006 ma' l-ewwel emissjonijiet ta' l-ewwel radji privati awtorizzati. Fl-aħħar ta' Diċembru 2006, fid-dawl tal-progress kostanti f'dawn l-oqsma, l-UE ddeċidiet li tqiegħed għad-dispożizzjoni tal-Ginea l-pakkett A tad-disa' EDF (EUR 85,8 miljuni).Fl-istess ħin, id-deterjorazzjoniji tal-kundizzjonijiet tal-ħajja tal-popolazzjoni, li kienet diġà pprovokat żewġ strajks ġenerali matul is-sena 2006, wasslet biex ikun hemm moviment ieħor ta' strajk f'Jannar u fi Frar 2007, li ħrax wara l-liberazzjoni mill-ħabs ta' persuna qrib tal-President. Matul l-istrakj kien hemm każijiet ġodda ta' ksur tad-drittijiet tal-bniedm (u għalhekk elementi essenzjali ta' l-Art. 9 ta' Cotonu), episodji ta' ripressjoni vjolenti kontra manifestazzjonijiet paċifiċi mill-forzi ta' l-ordni u l-armata. Il-manifestazzjonijiet popolari ta' Jannar u Frar u r-ripressjonijiet vjolenti tagħhom ħallew bejn 137 u 183 mejtin u iktar minn 1500 imweġġa'. It-tagħmir ta' wieħed mir-radjijiet privati ġie mkisser u radju ieħor ġie sfurzat li jissospendi l-emissjonijiet tiegħu wara li ġie mhedded. Fid-dawl tad-deterjorazzjoni mgħaġġla tas-sitwazzjoni fil-qasam tal-governanza, it-talbiet tal-moviment malajr marru lilhinn mill-qafas strettament ta' union u nkiseb rispons parzjalment politiku biss wara ftehim bejn il-Gvern u t-trade unions wara sforzi twal ta' medjazzjoni, partikolarment mill-mexxejja reliġjużi tal-Ginea u l-ECOWAS.Il-Prim Ministru l-ġdid, is-Sur Lansana Kouyaté, inħatar fl-aħħar ta' Frar u l-Gvern tiegħu (li l-membri tiegħu ma kinux jagħmlu parti mill-Gvernijiet preċedenti) ħa l-kariga fl-aħħar ta' Marzu. Il-prijoritajiet ta' l-eżekuttiv il-ġdid jinkludu: (i) il-promozzjoni ta' ġustizzja indipendenti u kredibbli; (ii) l-istabbiliment mill-ġdid tal-bilanċ makroekonomiku; (iii) l-iżvilupp ta' l-infrastrutturi u l-forniment tas-servizzi soċjali bażiċi; u (iv) il-promozzjoni ta' governanza tajba.Wara disa' xhur fil-gvern, in-nuqqas ta' sodisfazzjon b'Kouyaté beda jikkuntrasta ma' l-ewforija li kien hemm għall-ħatra tiegħu. Għalkemm l-inflazzjoni naqset u r-rata tal-kambju għoliet, li kkontribwew biex jiġi konkluż il-programm ta' tliet snin mal-Fond Monetarju Ewropew, l-entużjażmu tal-bidu inbidel f'dubji dwar il-kapaċità u l-volontà tal-gvern ta' Kouyaté li jitbiegħed min-nuqqasijiet tas-sistema taħt Conté. Il-President huwa l-uniku kap reali ta' l-eżekuttiv. Is-setgħat tiegħu huma garantiti mill-Kostituzzjoni u huwa jiffirma d-digrieti kollha u b'hekk jista' jipparalizza faċilment l-azzjonijiet tal-gvern. Il-post ta' Prim Ministru ma jeżistix fil-Kostituzzjoni, u l-Prim Ministru m'għandux ħlief setgħat b'delega. B'hekk, jista' jitneħħa faċilment b'digriet Presidenzjali, kif diġà ġara bosta drabi fil-passat. L-appoġġ dgħajjef tal-President għall-azzjonijiet tal-Prim Ministru u l-iskuntentizza dejjem tikber tal-popolazzjoni huma fenomenu inkwetanti li jirrisjka li jwassal għal kriżi kbira ġdida (strajk ġenerali u mhux limitat kien evitat bi ftit fl-10 ta' Jannar).L-elezzjonijiet parlamentari li fil-bidu kienu skedati għal Ġunju 2007 ġew posposti ħafna drabi u l-ebda data uffiċjali għadha ma ġiet stabbilita. Id-Digriet li jistabbilixxi l-Kummissjoni Elettorali Indipendenti Nazzjonali (INEC) kien iffirmat mill-President Conté fit-28 ta' Novembru u l-25 membru tagħha ġew nominati. Membru tas-soċjetà ċivili, Ben Sékou Sylla, ġie elett President ta' l-INEC. Din l-entità, li hija essenzjali biex tiżgura l-organizzazzjoni kif imiss ta' l-elezzjonijiet leġiżlattivi li jmiss, ser tkun tista' tagħti bidu għall-proċess ta' reġistrazzjoni biex jinbeda l-proċess elettorali. L-elezzjonijiet għandhom isiru fil-Ħarifa 2008 l-iktar kmieni.Il-perjodu ta' segwitu ta' 36 xahar għandu jispiċċa awtomatikament fl-14 ta' April 2008. Huwa importanti li tittieħed deċiżjoni rigward id-disponibbilità li tiġi estiża d-Deċiżjoni tal-Kunsill minħabba s-sitwazzjoni ta' instabbiltà fil-Ginea u d-dewmien sakemm isiru l-elezzjonijiet. Fil-fatt, estensjoni tal-perjodu ta' segwitu sakemm ma jsiru l-elezzjonijiet tidher fl-ispirtu tad-Deċiżjoni tal-Kunsill. Elezzjonijiet parlamentari meqjusa bħala ħielsa u trasparenti idealment għandhom jimmarkaw it-tmiem tal-proċedura ta' l-Artikolu 96 u tal-miżuri xierqa.L-azzjonijiet meħuda b’determinazzjoni mill-awtoritajiet tal-Ginea huma pass lejn it-triq it-tajba. Il-manifestazzjonijiet popolari ta' Jannar u Frar 2007 ma ppermettewx, inter alia, li jinżamm il-kalendarju previst fil-bidu, iżda bis-saħħa ta' l-isforzi li qed isiru balissa, dawn l-impenji jistgħu jintlaħqu fi 12-il xahar.Fid-dawl ta’ dak li ntqal hawn fuq, u b’konformità ma’ l-Artikoli 9 u 96 tal-Ftehim ta’ Cotonou, il-Kummissjoni qed tipproponi lill-Kunsill li jestendi bi 12-il xahar il-perjodu ta’ validità tad-Deċiżjoni tal-Kunsill ta' l-14 ta’ April 2005, u b’konsegwenza ta’ dan li jadotta d-deċiżjoni mehmuża.Proposta għalDEĊIŻJONI TAL-KUNSILLEmenda tad-Deċiżjoni 2005/321/KE dwar il-konklużjoni tal-proċedura ta’ konsultazzjoni mar-Repubblika tal-Ginea skond l-Artikolu 96 tal-Ftehim ta’ CotonouIL-KUNSILL TA’ L-UNJONI EWROPEA,wara li kkunsidra t-Trattat li jistabbilixxi l-Komunità Ewropea,wara li kkunsidra l-Ftehim ta' Sħubija bejn il-membri tal-Grupp ta' l-Istati ta’ l-Afrika, tal-Karibew u tal-Paċifiku minn naħa, u l-Komunità Ewropea u l-Istati Membri tagħha minn naħa l-oħra, iffirmat f'Cotonou fit-23 ta' Ġunju 2000[1] u l-ftehim rivedut iffirmat fil-Lussemburgu fil-25 ta’ Ġunju 2005[2], u partikolarment l-Artikolu 96 tiegħu,wara li kkunsidra l-Ftehim intern bejn ir-rappreżentanti tal-gvernijiet ta' l-Istati Membri, li ltaqgħu fil-Kunsill, fuq miżuri li għandhom jittieħdu u proċeduri li għandhom ikunu segwiti għall-implimentazzjoni tal-Ftehim ta' Partenarjat ACP-KE[3], u b'mod partikolari l-Artikolu 3 tiegħu,wara li kkunsidra l-proposta mill-Kummissjoni,billi:(1) Il-Deċiżjoni tal-Kunsill 2005/321/KE ta' l-14 ta' April 2005[4], dwar il-konklużjoni tal-proċedura ta' konsultazzjoni mar-Repubblika tal-Ginea skond l-Artikolu 96 tal-Ftehim ta' Cotonou, tipprevedi perjodu ta' validità ta' 36 xahar mid-data ta' l-adozzjoni għas-segwitu tal-miżuri xierqa.(2) Wara dan il-perjodu ta' segwitu ħafna impenji twettqu u l-bqija ta’ l-impenji prinċipali wasslu għal inizjattivi konkreti. Madankollu, ħafna miżuri importanti fir-rigward ta' l-elementi essenzjali tal-Ftehim ta' Cotoni għad iridu jiġu implimentati,IDDEĊIEDA KIF ĠEJ:Artikolu 1Il-validità tad-Deċiżjoni 2005/321/KE dwar il-konklużjoni tal-proċedura ta’ konsultazzjoni mar-Repubblika tal-Ginea skond l-Artikolu 96 tal-Ftehim ta’ Cotonou hija estiża bi 12-il xahar. Din għandha tkun eżaminata mill-ġdid b’mod regolari ta’ l-inqas kull 6 xhur.Artikolu 2Il-miżuri adottati fid-Deċiżjoni 2005/321/KE dwar il-miżuri xierqa msemmija fl-Artikolu 96(2)(c) tal-Ftehim ta' Cotonu ma jinbidluxArtikolu 3Din id-Deċiżjoni għandha tidħol fis-seħħ fil-jum li fih tiġi adottata. Għandha tiġi pubblikata fil-Ġurnal Uffiċjali ta’ l-Unjoni Ewropea.Magħmul fi Brussell,Għall-KunsillIl-PresidentANNESSGħall-attenzjoni tal-Prim Ministru, kap tal-gvern tar-Repubblika tal-GineaOnorevoli Prim Ministru,L-Unjoni Ewropea tagħti importanza kbira lid-dispożizzjonijiet ta’ l-Artikolu 9 tal-Ftehim ta’ Cotonou. Ir-rispett tad-drittijiet tal-bniedem, il-prinċipji demokratiċi u l-istat tad-dritt, li fuqhom hu bbażat il-Partenarjat ta’ l-ACP-UE, jikkostitwixxu elementi essenzjali tal-Ftehim imsemmi u, konsegwentement, il-bażi tar-relazzjonijiet tagħna.L-Unjoni Ewropea, fl-2004 ikkunsidrat li s-sitwazzjoni politika fil-Ginea kienet tikkostitwixxi vjolazzjoni ta’ dawn l-elementi essenzjali u f’April 2004 fetħet konsultazzjonijiet f’isem l-Artikolu 96 tal-Ftehim. Dawn il-konsultazzjonijiet wasslu għall-konklużjonijiet li ġew ikkomunikati lill-kap tal-gvern f’korrispondeza preċedenti fl-14 ta’ April 2005.Il-miżuri xierqa jipprevedu perjodu ta’ monitoraġġ ta’ 36 xahar li jispiċċa fl-14 ta’ April 2008. Matul dan il-perjodu seta’ jseħħ djalogu politiku msaħħaħ, ikkaratterizzat fost l-oħrajn bit-tliet missjonijiet ta’ monitoraġġ konġunti tal-Kunsill u l-Kummissjoni f’Mejju 2005, fi Frar 2006 u f'Mejju 2007 u ż-żjara tal-Kummissarju Michel f'Ottubru 2006. Fl-aħħar ta' Diċembru 2006, fid-dawl tal-progress li sar, l-Unjoni Ewropea ddeċidiet li tqiegħed għad-dispożizzjoni tal-Ginea l-pakkett A tad-disa' EDF li jirrappreżenta ammont ta' EUR 84.8 miljuni.L-azzjonijiet meħuda b’determinazzjoni mill-awtoritajiet tal-Ginea huma pass lejn it-triq it-tajba. Madankollu, l-organizzazzjoni ta' l-elezzjonijiet leġiżlattivi inkluża d-data ta' l-elezzjonijiet, li hija waħda mill-impenji meħuda mill-gvern tal-Ginea, għadha ma spiċċatx. Fid-dawl ta' l-azzjonijiet li qed jittieħdu bħalissa, dawn l-impenji għandhom jinlaħqu fi 12-il xahar.Waqt li l-Unjoni Ewropea hija konxja mit-tendenza pożittiva li għaddejja fil-Ginea u mill-ħidma li għad trid issir, iddeċidiet li testendi l-perjodu ta’ monitoraġġ tad-Deċiżjoni tal-14 ta’ April 2005 għal 48 xahar biex l-awtoritajiet tal-Ginea jkollhom żmien biżżejjed biex iżommu l-impenji li ħadu.F’dan ir-rigward, il-miżuri xierqa li ġew ikkomunikati lilek fl-ittra preċedenti tagħna tal-14 ta’ April 2005 għadhom japplikaw.Dejjem tiegħek,Magħmul fi Brussell,Għall-Kummissjoni Għall-Kunsill[1] ĠU L 317, 15.12.2000, p. 3.[2] ĠU L 287, 28.10.2005, p. 4.[3] ĠU L 317, 15.12.2000, p. 376.[4] ĠU L 104, 23.04.2005, p. 33